title: 2008/180/ES: Sklep Sveta z dne 25. februarja 2008 o sklenitvi Sporazuma o znanstvenem in tehnološkem sodelovanju med Evropsko skupnostjo in Arabsko republiko Egipt

text:
               4.3.2008

               SL

               Uradni list Evropske unije

               L 59/12

      SKLEP SVETA

   z dne 25. februarja 2008
   o sklenitvi Sporazuma o znanstvenem in tehnološkem sodelovanju med Evropsko skupnostjo in Arabsko republiko Egipt
   (2008/180/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 170 v povezavi s prvim stavkom prvega pododstavka člena 300(2) in prvim pododstavkom člena 300(3),
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Komisija je, v imenu Skupnosti, s pogajanji z Egiptom dosegla Sporazum o znanstvenem in tehnološkem sodelovanju (v nadaljnjem besedilu „Sporazum“).

               (2)

               Ob upoštevanju morebitne poznejše sklenitve je bil Sporazum, parafiran 4. marca 2004, podpisan 21. junija 2005 in se je ob njegovem podpisu tudi začel uporabljati.

               (3)

               Sporazum temelji na načelih obojestranske koristi, vzajemnih priložnosti za dostop do programov in dejavnosti pomembnih za namen Sporazuma, nediskriminacije, učinkovite zaščite intelektualne lastnine in pravične delitve pravic intelektualne lastnine. Za sodelovanje pravnih oseb, ustanovljenih v Arabski republiki Egipt, v posrednih aktivnostih veljajo pogoji za pravne osebe v tretjih državah, določeni s sklepom, ki sta ga sprejela Evropski parlament in Svet v skladu s členom 167 Pogodbe, Uredbo Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2) in drugo veljavno zakonodajo Skupnosti.

               (4)

               Sporazum je treba skleniti tako, da so jeziki vseh držav članic verodostojni. To je treba narediti z izmenjavo pisem.

               (5)

               Ta sporazum je treba odobriti –

         SKLENIL:
   Člen 1
   Sporazum o znanstvenem in tehnološkem sodelovanju med Evropsko skupnostjo in Arabsko republiko Egipt (3) se odobri v imenu Skupnosti.
   Člen 2
   Predsednik Sveta v imenu Skupnosti poda uradno obvestilo, predvideno v členu 7 Sporazuma, ter je pooblaščen, da z Arabsko republiko Egipt v obliki izmenjave pisem odobri, da je besedilo Sporazuma verodostojno v vseh jezikih držav članic po širitvah iz leta 2004 in leta 2007.

      V Bruslju, 25. februarja 2008

            Za Svet

            Predsednik

         A. VIZJAK

      (1)  Mnenje z dne 29. novembra 2007 (še ni objavljeno v Uradnem listu).

      (2)  UL L 248, 16.9.2002, str. 1. Uredba, kakor je bila nazadnje spremenjena z Uredbo (ES) št. 1525/2007 (UL L 343, 27.12.2007, str. 9).

      (3)  UL L 182, 13.7.2005, str. 12.


title: 2011/809/EU: Sklep Sveta z dne 30. novembra 2011 o stališču Evropske unije na Generalnem svetu Svetovne trgovinske organizacije (STO) o podaljšanju spregleda STO za izvajanje avtonomnega trgovinskega preferencialnega režima EU za Zahodni Balkan

text:
               7.12.2011

               SL

               Uradni list Evropske unije

               L 324/28

         SKLEP SVETA
   z dne 30. novembra 2011
   o stališču Evropske unije na Generalnem svetu Svetovne trgovinske organizacije (STO) o podaljšanju spregleda STO za izvajanje avtonomnega trgovinskega preferencialnega režima EU za Zahodni Balkan
   (2011/809/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija je sprejela zakonodajo o podaljšanju avtonomnega preferencialnega režima za Zahodni Balkan do 31. decembra 2015. Brez spregleda obveznosti Unije na podlagi odstavka 1 člena I Splošnega sporazuma o tarifah in trgovini (GATT 1994) bi morala biti obravnava iz avtonomnega preferencialnega režima razširjena na vse ostale članice Svetovne trgovinske organizacije (STO). Zato je ustrezno zahtevati spregled odstavka 1 člena I GATT 1994 v skladu z odstavkom 3 člena IX Marakeškega sporazuma o ustanovitvi Svetovne trgovinske organizacije.

               (2)

               Unija je 26. oktobra 2011 vložila takšno prošnjo in Generalni svet STO bo razpravljal o tej prošnji.

               (3)

               Zato je primerno, da je stališče Unije v razpravah Generalnega sveta STO naklonjeno sprejetju prošnje –

         SPREJEL NASLEDNJI SKLEP:
   Člen 1
   Stališče Evropske unije na Generalnem svetu Svetovne trgovinske organizacije (STO) je, da se odobri podaljšanje spregleda STO za Zahodni Balkan do 31. decembra 2016.
   To stališče izrazi Komisija.
   Člen 2
   Ta sklep začne veljati z dnem sprejetja.

      V Bruslju, 30. novembra 2011

            Za Svet

            Predsednik

         J. VINCENT-ROSTOWSKI


title: Sklep Sveta z dne 7. marca 2011 o spremembi Sklepa Sveta z dne 22. novembra 2010 o imenovanju članov in nadomestnih članov upravnega odbora Evropske agencije za varnost in zdravje pri delu

text:
               17.3.2011

               SL

               Uradni list Evropske unije

               C 83/2

         SKLEP SVETA
   z dne 7. marca 2011
   o spremembi Sklepa Sveta z dne 22. novembra 2010 o imenovanju članov in nadomestnih članov upravnega odbora Evropske agencije za varnost in zdravje pri delu
   2011/C 83/02
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (1) in zlasti člena 8 Uredbe,
   ob upoštevanju naslednjega:

               (1)

               Svet je s Sklepom z dne 22. novembra 2010 (2) (v nadaljnjem besedilu: Sklep) imenoval člane in nadomestne člane upravnega odbora Evropske agencije za varnost in zdravje pri delu za obdobje od 8. novembra 2010 do 7. novembra 2013.

               (2)

               Mednarodna konfederacija sindikatov je 23. novembra 2010 obvestila generalni sekretariat o napaki pri imenovanju belgijskega člana in nadomestnega člana upravnega odbora, ki zastopata organizacije delavcev.

               (3)

               Gre za napako v izvirnem besedilu Sklepa, ki ga je podpisal predsednik, in napako v vseh uradnih jezikih.

               (4)

               Ta sklep bi bilo treba spremeniti –

         SPREJEL NASLEDNJI SKLEP:
   Člen 1
   Na seznamu II v členu 1 Sklepa Sveta z dne 22. novembra 2010 se imeni belgijskega člana in nadomestnega člana nadomestita z naslednjim:

      „II.   PREDSTAVNIKI ORGANIZACIJ DELAVCEV

                  Država

                  Člani

                  Nadomestni člani

                  Belgija

                  Herman FONCK

                  François PHILIPS“

   Člen 2
   Ta sklep začne veljati na dan sprejetja.

      V Bruslju, 7. marca 2011

            Za Svet

            Predsednik

         CZOMBA S.

      (1)  UL L 216, 20.8.1994, str. 1.

      (2)  UL C 322, 27.11.2010, str. 3.


title: Sklep izvršnega odbora z dne 28. aprila 1999 o Sporazumu o sodelovanju v postopkih glede prometnih prekrškov (SCH/Com-ex (99)11 Rev. 2)

text:
Pomembno pravno obvestilo

|

41999D0011

Uradni list L 239 , 22/09/2000 str. 0428 - 0434

		Sklep izvršnega odboraz dne 28. aprila 1999o Sporazumu o sodelovanju v postopkih glede prometnih prekrškov(SCH/Com-ex (99)11 Rev. 2)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju skupne izjave ministrov in državnih sekretarjev na sestanku v Schengnu 19. junija 1990,SKLENIL:Sprejme se Sporazum o sodelovanju v postopkih glede prometnih prekrškov in izterjav denarnih kazni, izrečenih v zvezi s tem sporazumom (SCH/III (96)25 Rev.18).Predstavnike delegacij se naproša, da pripravijo razčlenjeno poročilo k Sporazumu, v katerem obravnavajo zlasti točke iz priloge k temu sklepu.Luxembourg, 28. aprila 1999PredsednikC. H. Schapper--------------------------------------------------SCH/III (96)25 Rev. 18Sporazum o sodelovanju v postopkih glede prometnih prekrškov in izterjav denarnih kazni, izrečenih v zvezi s sporazumomVlade KRALJEVINE BELGIJE, ZVEZNE REPUBLIKE NEMČIJE, FRANCOSKE REPUBLIKE, VELIKEGA VOJVODSTVA LUKSEMBURG in KRALJEVINE NIZOZEMSKE, podpisnice Konvencije o izvajanju Schengenskega sporazuma z dne 14. junija 1985 med vladami držav Gospodarske unije Beneluks, Zvezno republiko Nemčijo in Francosko republiko o postopni odpravi kontrol na skupnih mejah, podpisane v Schengnu 19. junija 1990, v nadaljevanju Konvencija iz 1990, ter vlade ITALIJANSKE REPUBLIKE, KRALJEVINE ŠPANIJE, PORTUGALSKE REPUBLIKE, HELENSKE REPUBLIKE, REPUBLIKE AVSTRIJE, KRALJEVINE DANSKE, KRALJEVINE ŠVEDSKE in REPUBLIKE FINSKE, ki so pristopile h Konvenciji iz 1990 s sporazumi, podpisanimi 27. novembra 1990, 25. junija 1991, 6. novembra 1992, 28. aprila 1995 in 19. decembra 1996, ter vladi Kraljevine Norveške in Republike Islandije, ki sta podpisali Sporazum o sodelovanju s predhodno navedenimi državami 19. decembra 1996, v nadaljevanju države pogodbenice, so,ker prosto gibanje oseb, omenjeno v Konvenciji iz 1990, pospešuje potovanje državljanov prek notranjih meja,ker je splošno znano, da so državljani schengenskih držav storilci prometnih prekrškov tudi, kadar prebivajo na ozemlju druge države pogodbenice in ne samo na ozemlju države pogodbenice, kjer sicer prebivajo,ker je bilo dokazano, da kljub neprekinjenim prizadevanjem za strožje obravnavanje prometnih prekrškov ni vedno mogoče ugotoviti identitete storilcev pred njihovo vrnitvijo na ozemlje države pogodbenice, kjer sicer prebivajo, in izterjati denarnih kazni za storjene prekrške,v prepričanju, da države pogodbenice medsebojno sodelujejo tudi na tem področju in glede na dejstvo, da so za izvrševanje cestnoprometne zakonodaje pristojni različni organi, to ne bi smela biti ovira pri takšnem sodelovanju,z izvajanjem skupne izjave ministrov in državnih sekretarjev z dne 19. junija 1990, ki določa, da je treba razpravljati o izboljšanju sodelovanja pri kaznovanju prometnih prekrškov in preverjanju možnosti za vzajemno izterjavo denarnih kazni,SKLENILE:POGLAVJE IOpredelitve pojmovČlen 1V tem sporazumu:Prometni prekršekpomeni vedenje, s katerim se krši prometne predpise in ki se obravnava kot kazenski ali upravni prekršek, vključno s kršitvami predpisov, ki se nanašajo na število ur vožnje in na čas počitka ter predpise o nevarnih snoveh.Denarna kazenpomeni obveznost plačila za prometni prekršek, katerega višino določijo sodni in upravni organi držav pogodbenic.Pristojni organpomeni sodni ali upravni organ držav pogodbenic, pristojen za postopke glede prometnih prekrškov in izterjav denarnih kazni iz prometnih prekrškov.Odločbapomeni akt pristojnih organov ene od držav pogodbenic, ki ugotovijo storitev prometnega prekrška, za katerega je bilo osebi naloženo plačilo denarne kazni, zoper katero se lahko vloži ali se je lahko vložila pritožba.Organ prosilecpomeni pristojni organ države pogodbenice, na ozemlju katere je bil storjen prometni prekršek.Zaprošeni organpomeni pristojni organ države pogodbenice, na ozemlju katere oseba, osumljena storitve prometnega prekrška ali kateri je bila izrečena denarna kazen, stalno prebiva ali ima običajno prebivališče.Pogodbenica prosilkapomeni državo pogodbenico, na ozemlju katere je bil izdana odločba glede osebe, ki stalno prebiva ali ima običajno bivališče na ozemlju druge pogodbenice.Zaprošena država pogodbenicapomeni državo pogodbenico, na ozemlju katere oseba, glede katere je bila izdana odločba, stalno prebiva ali ima običajno bivališče.POGLAVJE IINačelaČlen 21. Države pogodbenice se zavezujejo medsebojno zagotavljati kar najširše sodelovanje v postopkih glede prometnih prekrškov in izvajanjem odločb prometnih prekrškov v skladu z določbami tega sporazuma.2. Odstavek 1 ne posega v uporabo širših določb dvo- ali večstranskih sporazumov, ki veljajo med državami pogodbenicami.3. Poglavje IV tega sporazuma se ne uporablja za:(a) izvrševanje odločb, ki vključujejo kazen odvzema prostosti kot glavno kazen;(b) za prometne prekrške, ki sovpadajo s prekrški, ki se ne nanašajo le na cestni promet, razen če se prometnega prekrška kazensko ne preganja izključno ali ločeno.POGLAVJE IIISodelovanje v postopkih glede prometnih prekrškovČlen 31. Pristojni organi lahko s posredovanjem registrske številke vozila preko svojih nacionalnih organov za registriranje vozil zaprosijo nacionalne organe za registriranje vozil drugih držav pogodbenic za podatke glede vrste in znamke motornega vozila, pa tudi glede identitete in naslova osebe ali oseb, na ime katerih je bilo vozilo registrirano v času storitve prometnega prekrška.2. Organi za registriranje vozil držav pogodbenic pošiljajo neposredno medsebojno podatke iz odstavka 1 z namenom njihovega posredovanja pristojnim organom. Prav tako pošljejo ime in naslov zaprošenega organa, če gre za različen organ.3. Država pogodbenica lahko imenuje drug osrednji organ za izmenjavo podatkov iz odstavka 2.4. Za pošiljanje osebnih podatkov v skladu z odstavkom 1 se uporabljajo ustrezne določbe Konvencije iz 1990, zlasti njeni členi od 126 do 128.Člen 41. Organ prosilec lahko pošlje vsa uradna sporočila glede posledic in odločb, ki se nanašajo na prometni prekršek, neposredno osebam, osumljenim storitve prometnega prekrška. Po analogiji se uporabljajo določbe člena 52 Konvencije iz 1990.2. Uradna sporočila in odločbe iz odstavka 1 vsebujejo ali so jim priloženi vsi podatki, ki jih potrebuje prejemnik, da bi se lahko odzval, zlasti glede:(a) vrste prometnega prekrška, kraja, datuma in časa storitve, ter načina njegove ugotovitve,(b) registrske številke ter, če je mogoče, vrste in znamke motornega vozila, s katerim je bil storjen prometni prekršek ali, če takšnih podatkov ni na voljo, kakršnih koli sredstev za identificiranje vozila;(c) zneska denarne kazni, ki se lahko naloži ali, če je to primerno, ki je bila naložena, roka in načina plačila;(d) možnosti sklicevanja na oprostilne okoliščine, pa tudi glede skrajnih rokov in postopkov za predložitev takšnih okoliščin;(e) možnih poti za pritožbo proti odločbam, postopkov in rokov za vložitev pritožbe ter kontaktnih podatkov o organu, pri katerem naj bi se vložila pritožba.Člen 51. Če se naslovnik ne odzove na uradno sporočilo ali odločbe po členu 4 v predpisanem roku, ali če je organ prosilec mnenja, da so za uporabo tega sporazuma potrebni nadaljnji podatki, lahko neposredno poišče pomoč pri zaprošenem organu. Takšnim zaprosilom za pomoč se priloži prevod v uradnem jeziku ali v enem od uradnih jezikov zaprošene države pogodbenice.2. Za zaprosila iz odstavka 1 se uporabljajo določbe naslova III poglavja 2 Konvencije iz 1990.POGLAVJE IVIzvrševanje odločbČlen 61. V skladu s tem sporazumom se za prenos izvršitve odločbe zaprosi, če(a) so bila izčrpana vsa pravna sredstva proti odločbi in je odločba izvršljiva na ozemlju države pogodbenice prosilke,(b) so pristojni organi v skladu s členom 4 neuspešno zahtevali od osebe plačilo denarne kazni,(c) denarna kazen ni zastarala zaradi zastaralnega roka po pravu države pogodbenice prosilke;(d) se odločba nanaša na osebo, ki prebiva ali ima stalno bivališče na ozemlju zaprošene države pogodbenice,(e) znaša znesek naložene globe ali denarne kazni najmanj 40 evrov.2. Države pogodbenice lahko dvostransko spremenijo obseg določb iz točke 1(e).Člen 71. Prenosa izvršitve odločbe se ne sme zavrniti, razen če zaprošena država pogodbenica meni:(a) da dejanje, zaradi katerega je bila sprejeta odločba, ni prekršek po pravu zaprošene države pogodbenice,(b) da je izvrševanje prošnje v nasprotju z načelom ne bis in idem po členih od 54 do 58 Konvencije iz 1990;(c) da je denarna kazen zastarala zaradi zastaralnega roka po pravu zaprošene države pogodbenice;(d) da bi zaprošena država pogodbenica osebi podelila amnestijo ali jo pomilostila, če bi bil prometni prekršek storjen na njenem ozemlju.2. Zaprošena država pogodbenica čim prej obvesti državo pogodbenico prosilko o zavrnitvi izvršitve prošnje z navedbo razlogov za zavrnitev.Člen 81. Odločbo brez odlašanja izvršijo pristojni organi zaprošene države pogodbenice.2. Denarna kazen je plačljiva v valuti zaprošene države pogodbenice. Znesek se izračuna na podlagi uradnega menjalnega tečaja, veljavnega ob izdaji odločbe iz odstavka 1.3. Če bi se ob konverziji izkazalo, da znesek denarne kazni, naložene z odločbo, presega najvišji znesek denarne kazni, ki se predpiše za enako vrsto prometnega prekrška po zakonodaji zaprošene države pogodbenice, se odločba izvrši največ v višini tega najvišjega zneska.4. Ob deponiranju listine o ratifikaciji, sprejetju ali potrditvi lahko vsaka država izjavi, da namerava zaradi svojega ustavnega reda ali iz podobnih razlogov odstopiti od uporabe odstavka 1, in v izjavi opredeli primere, v katerih je treba denarno kazen, ki naj bi se izvršila, kot izvršljivo potrditi s sodno odločbo zaprošene države pogodbenice, preden se izvrši. Vendar sodna odločba ne zadeva vsebine in zneska odločbe države pogodbenice prosilke, ki naj bi se izvršila.Člen 91. Izvršitev odločbe ureja pravo zaprošene države pogodbenice.2. Vsak že izvršen del denarne kazni pri državi pogodbenici prosilki se v celoti odšteje od kazni, ki naj bi se izvršila v zaprošeni državi pogodbenici.3. Če denarne kazni ni mogoče v celoti ali delno izvršiti, lahko zaprošena država pogodbenica uporabi nadomestno kazensko sankcijo kazni odvzema prostosti ali varnostnega ukrepa, če je to predvideno v obeh državah pogodbenicah, razen če država pogodbenica prosilka to izrecno izključi.Člen 10Država prosilka ne sme nadaljevati z izvršitvijo odločbe, potem ko je zaprosila za prenos izvršitve. Pravica izvršitve se vrne državi pogodbenici prosilki, ko jo zaprošena država pogodbenica obvesti o svoji zavrnitvi ali nezmožnosti izvršitve.Člen 11Zaprošena država pogodbenica prekine izvrševanje odločbe takoj, ko jo država pogodbenica prosilka obvesti o odločbi, ukrepu ali okoliščinah, zaradi katerih se izvrševanje odločbe odloži ali odločba ni več izvršljiva.Člen 121. Zaprosila za prenos izvrševanja odločb in vsa z njimi povezana sporočila so pisna. Pošljejo se lahko po vseh ustreznih poteh, ki omogočajo pisni zapis, vključno s telefaksom.2. Dokumente si pristojni organi držav pogodbenic neposredno pošiljajo med seboj, podatke o kontaktnih osebah pa posredujejo organi za registriranje vozil (člen 3(2)). Dokumente se pošilja preko pooblaščenih centralnih organov držav pogodbenice, če iz podatkov iz prvega stavka ni mogoče povzeti podatkov o kontaktnih osebah pristojnega organa.Člen 131. K zaprosilu za prenos izvrševanja odločbe se priloži kopija odločbe in izjava pristojnega organa države pogodbenice, s katero potrjuje, da so bili izpolnjeni pogoji iz točk (a), (b) in (c) člena 6(1).2. Če je primerno, pošlje država pogodbenica prosilka skupaj z zaprosilom druge podatke, ki se nanašajo na prenos izvrševanja odločbe, zlasti podatke glede posebnih okoliščin prekrška, ki so bile upoštevane pri določitvi višine denarne kazni in, če je to mogoče, besedilo uporabljenih pravnih določb.3. Če zaprošena država pogodbenica meni, da ji podatki, ki jih je poslala država pogodbenica prosilka, ne zadoščajo za uporabo tega sporazuma, zahteva dodatne potrebne podatke.4. Priloži se prevod ustreznih dokumentov v uradnem jeziku ali v enem od uradnih jezikov zaprošene države pogodbenice.Člen 14Pristojni organi zaprošene države pogodbenice obvestijo pristojne organe države pogodbenice prosilke o izvrševanju denarne kazni ali, kjer je to primerno, o nezmožnosti izvršitve odločbe.Člen 15Denarna kazen in stroški postopkov, ki jih je prevzela država pogodbenica prosilka, se izterjajo. Denar, pridobljen z izvršitvijo odločbe, pomeni prihodek za zaprošeno državo pogodbenico.Člen 16Države pogodbenice medsebojno ne zahtevajo povračila stroškov, nastalih pri uporabi tega sporazuma.POGLAVJE VKončne določbeČlen 171. Splošna naloga Izvršnega odbora, ustanovljenega s Konvencijo iz 1990, je spremljanje pravilne uporabe tega sporazuma. Uporabljajo se določbe člena 132 Konvencije iz 1990.2. Skupni nadzorni organ, ustanovljen s Konvencijo iz 1990, je v zadevah, ki se nanašajo na varstvo osebnih podatkov, odgovoren za dajanje mnenj o skupnih vidikih, ki izhajajo iz izvajanja tega sporazuma.3. Na predlog države pogodbenice se lahko Izvršni odbor odloči spremeniti znesek, opredeljen v točki (e) člena 6(1).Člen 18Sporazum velja na ozemlju držav pogodbenic. Vendar ta sporazum v skladu s členom 138 Konvencije iz 1990 glede Francoske republike velja le za evropsko ozemlje Francoske republike, glede Kraljevine Nizozemske ta sporazum velja le za evropsko ozemlje Kraljevine Nizozemske. V skladu s členom 5(1) Sporazuma o pristopu Kraljevine Danske h Konvenciji iz 1990 ta sporazum ne velja za Ferske otoke in Grenlandijo.Člen 191. Ta sporazum se uporablja tudi za prometne prekrške, storjene pred začetkom njegove veljavnosti.2. Ob deponiranju listine o ratifikaciji, sprejetju ali potrditvi lahko vsaka država izjavi, da se, kar zadeva njo in njene odnose s tistimi državami pogodbenicami, ki so dale podobno izjavo, ta sporazum uporablja le za prometne prekrške, storjene po začetku njegove veljavnosti ali potem, ko je začel uporabljati.Člen 201. Ta sporazum se ratificira, sprejme ali potrdi. Listine o ratifikaciji, sprejetju ali potrditvi se deponira pri vladi Velikega vojvodstva Luksemburg, ki o tem obvesti vse države pogodbenice.2. Ta sporazum začne veljati prvi dan drugega meseca po deponiranju zadnje listine o ratifikaciji, sprejetju ali potrditvi s strani držav, za katere je Konvencija iz 1990 začela veljati v skladu z pododstavkom 2 odstavka 1 sklepne listine zgoraj navedene Konvencije.Vlada Velikega vojvodstva Luksemburg obvesti vse države pogodbenice o dnevu začetka veljavnosti.Za druge države začne ta sporazum veljati prvi dan drugega meseca po dnevu deponiranja listin o ratifikaciji, sprejetju ali potrditvi, vendar ne pred dnevom začetka veljavnosti Sporazuma o pristopu teh držav h Konvenciji iz 1990 ali k Sporazumu o sodelovanju iz 1996.3. Do začetka veljavnosti tega sporazuma lahko vsaka država, v kateri je Konvencija iz 1990 že začela veljati, ob deponiranju te listine ali kadarkoli kasneje razglasi to konvencijo za veljavno v njenih odnosih s tistimi državami, ki dajo podobno izjavo. Ta izjava začne veljati s prvim dnem drugega meseca po dnevu deponiranja.Člen 211. Vsaka država pogodbenica lahko predloži predlog za spremembo tega sporazuma depozitarju. Depozitar o tem predlogu obvesti druge države pogodbenice.2. Države pogodbenice vsako spremembo tega sporazuma sprejmejo soglasno.3. Spremembe začnejo veljati prvi dan drugega meseca po dnevu deponiranja zadnje listine o ratifikaciji, sprejetju ali potrditvi.Člen 221. Najpozneje ob deponiranju svoje listine o ratifikaciji, sprejetju ali potrditvi vsaka država obvesti depozitarja o imenih in naslovih organov v skladu s členi 1, 3 in 11(2).2. Seznami organov iz odstavka 1 se lahko z odstopanjem od člena 19(1) kadarkoli naknadno spremenijo, o čemer se obvesti depozitarja.3. Depozitar obvesti vsako državo pogodbenico o imenovanih organih in naknadnih spremembah.Člen 23Ta sporazum je na voljo za pristop vsem državam, ki postanejo podpisnice Konvencije iz 1990.V potrditev tega so spodaj podpisani pooblaščenci podpisali ta sporazum.Sestavljeno v Luxembourgu, dne osemindvajsetega aprila leta tisoč devetsto devetindevetdeset v enem izvirniku v nizozemskem, angleškem, francoskem, nemškem, grškem, italijanskem, portugalskem in španskem jeziku, pri čemer je vseh osem besedil enako verodostojnih.Besedila v danskem, finskem, islandskem, norveškem in švedskem jeziku, ki se predložijo na dan po podpisu, so enako verodostojna.--------------------------------------------------


title: 2014/113/EU: Sklep Komisije z dne 3. marca 2014 o ustanovitvi Znanstvenega odbora za omejitve poklicne izpostavljenosti kemičnim snovem in o razveljavitvi Sklepa 95/320/ES

text:
               4.3.2014

               SL

               Uradni list Evropske unije

               L 62/18

      SKLEP KOMISIJE

   z dne 3. marca 2014
   o ustanovitvi Znanstvenega odbora za omejitve poklicne izpostavljenosti kemičnim snovem in o razveljavitvi Sklepa 95/320/ES
   (2014/113/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Znanstveni odbor za omejitve poklicne izpostavljenosti kemičnim snovem (v nadaljnjem besedilu: Odbor) je bil ustanovljen s Sklepom Komisije 95/320/ES (1) za ocenjevanje učinkov kemičnih snovi na zdravje delavcev pri delu. Delo Odbora neposredno podpira regulativne dejavnosti Unije na področju varnosti in zdravja pri delu. Odbor razvija primerjalno analitično znanje visoke kakovosti in zagotavlja, da predlogi, sklepi in politika Komisije na področju varovanja zdravja in varnosti delavcev temeljijo na tehtnih znanstvenih dokazih.

               (2)

               Odbor Komisiji pomaga zlasti pri ocenjevanju najnovejših razpoložljivih znanstvenih podatkov in pripravljanju predlogov mejnih vrednosti za poklicno izpostavljenost (occupational exposure limits, OEL) za varovanje delavcev pred tveganji zaradi izpostavljenosti kemičnim dejavnikom, ki se v skladu z Direktivo Sveta 98/24/ES (2) ter Direktivo 2004/37/ES (3) Evropskega parlamenta in Sveta določijo na ravni Unije.

               (3)

               Člani Odbora so kot visoko usposobljeni, specializirani in neodvisni strokovnjaki izbrani na podlagi objektivnih meril. Imenovani so osebno ter Komisiji zagotavljajo priporočila in mnenja, potrebna za razvoj politike EU na področju varovanja delavcev. Komisija brez njihovega prispevka ni bi mogla doseči svojih ciljev socialne politike za varovanje zdravja in varnost delavcev. Zato bi morali ti neodvisni strokovnjaki prejemati plačilo, ki presega povračilo stroškov in je sorazmerno s posebnimi nalogami, ki so jim dodeljene.

               (4)

               Odbor je učinkovit pri zagotavljanju boljšega delovnega okolja za varovanje zdravja in varnost delavcev, saj Komisiji zagotavlja znanstvene dokaze o učinkih kemičnih snovi na zdravje delavcev pri delu, kar je nujno potrebno, da lahko Komisija doseže zadevne cilje socialne politike Unije. Dejavnosti Odbora se bodo zato financirale iz ustrezne proračunske vrstice, namenjene podpori pobud na področju socialnih politik in delovnih razmer.

               (5)

               Poleg tega bi bilo treba izboljšati strukturo in delovne postopke Odbora.

               (6)

               Člane Odbora bi bilo treba izbrati na podlagi razpisa za prijavo interesa. S tem se bo zagotovilo, da se postopek izvede v skladu z načeloma enakih možnosti in preglednosti.

               (7)

               Za zagotovitev neprekinjenega in učinkovitega dela Odbora bi morali člani, imenovani s Sklepom Komisije 2009/985/EU (4), še naprej opravljati svoje funkcije, dokler niso imenovani novi člani Odbora.

               (8)

               Znanstveno svetovanje o zadevah v zvezi z varovanjem zdravja delavcev in njihovo varnostjo mora temeljiti na etičnih načelih odličnosti, neodvisnosti, nepristranskosti in preglednosti, kakor so določena v sporočilu Komisije „Pridobivanje in uporaba strokovnega znanja pri Komisiji: načela in smernice. Boljše znanje za boljšo politiko“ (5), in biti organizirano v skladu z načeli dobre prakse s področja ocene tveganja.

               (9)

               Ker bo Sklep 95/320/ES znatno spremenjen, bi ga bilo treba zaradi jasnosti razveljaviti in nadomestiti z novim sklepom –

         SPREJELA NASLEDNJI SKLEP:
   Člen 1
   Znanstveni odbor za omejitve poklicne izpostavljenosti kemičnim snovem
   Ustanovi se Znanstveni odbor za omejitve poklicne izpostavljenosti kemičnim snovem (v nadaljnjem besedilu: Odbor) za ocenjevanje učinkov kemičnih snovi na zdravje delavcev pri delu.
   Člen 2
   Naloga
   1.   Naloga Odbora je Komisiji na njeno zahtevo zagotoviti priporočila ali mnenja o kateri koli zadevi, povezani s toksikološko oceno učinkov kemičnih snovi na zdravje delavcev.
   2.   Odbor po posvetovanju s sekretariatom iz člena 5(3) sprejme metodologijo za izračun mejnih vrednosti za poklicno izpostavljenost (v nadaljnjem besedilu: mejne vrednosti) in jo nadalje pregleduje, da se upoštevajo vsi relevantni znanstveni dejavniki, povezani z določitvijo mejnih vrednosti. Odbor zagotavlja, da njegova metodologija odraža tekočo prakso s področja ocene tveganja.
   3.   Odbor zlasti priporoča mejne vrednosti na podlagi znanstvenih podatkov v skladu z direktivama 98/24/ES in 2004/37/ES, ki med drugim vključujejo:

               —

               osemurno tehtano povprečje (time weighted average, TWA),

               —

               kratkotrajne mejne vrednosti/odklonske mejne vrednosti (KTV),

               —

               biološke mejne vrednosti/biološke orientacijske vrednosti (BAT/BOV).

         Mejne vrednosti se po potrebi dopolnijo z dodatnimi podatki, ki vključujejo:

               —

               možno absorpcijo skozi kožo,

               —

               možno povzročitev preobčutljivosti,

               —

               rakotvorne lastnosti.

         Ustrezni dodatni podatki se lahko uvedejo s spremembami dokumenta o metodološkem pristopu Odbora.
   4.   Vsakemu priporočilu za mejno vrednost se priložijo podrobne informacije o osnovnih podatkih, opis kritičnih učinkov, uporabljene tehnike ekstrapolacije in vsi podatki o možnih tveganjih za zdravje ljudi. Pri vsaki predlagani mejni vrednosti se določi tudi izvedljivost spremljanja izpostavljenosti.
   5.   Komisija lahko od Odbora zahteva, da izvaja druge ukrepe, povezane s toksikološko oceno kemičnih snovi.
   6.   Odbor opredeli kakršno koli pomanjkanje posebnih znanstvenih informacij, ki bi lahko bile potrebne za oceno kemičnih tveganj, in o tem ustrezno obvesti Komisijo.
   7.   Odbor določi tekoča prednostna vprašanja glede učinkov kemičnih snovi na zdravje in o tem ustrezno obvesti Komisijo.
   8.   Odbor na zahtevo Komisije vzpostavi tematske delavnice za pregled podatkov in znanstvenih spoznanj o kemičnih snoveh ali za obravnavo vprašanj, povezanih z njegovo metodologijo. Te delavnice se organizirajo s podporo sekretariata Odbora.
   9.   Odbor si pri izvajanju svojih nalog v skladu s členom 5(5) prizadeva sodelovati z drugimi ustreznimi organi, ustanovljenimi na podlagi prava EU, vključno z agencijami Unije, ki izvajajo podobne naloge, povezane z vprašanji skupnega interesa.
   Člen 3
   Imenovanje članov Odbora
   1.   Odbor sestavlja največ 21 posameznih strokovnjakov, izbranih s seznama ustreznih kandidatov, ki se pripravi po objavi razpisa za prijavo interesa v Uradnem listu Evropske unije in na spletišču Komisije. Zagotovi se tudi povezava z registra strokovnih skupin Komisije in drugih podobnih subjektov (v nadaljnjem besedilu: register) na spletišče, kjer je razpis objavljen.
   Člane Komisija imenuje osebno.
   Člani se izberejo na podlagi dokazanega strokovnega znanja in izkušenj, pri čemer je treba zagotoviti:

               —

               da so zastopana vsa znanstvena področja, potrebna za izpolnitev naloge, zlasti kemija, toksikologija, epidemiologija, medicina in higiena dela, ter zagotovljena splošna usposobljenost za določanje mejnih vrednosti,

               —

               geografsko uravnoteženo porazdelitev članov Odbora.

         2.   Imena članov se objavijo v registru in Uradnem listu Evropske unije v informativne namene.
   Osebni podatki se zbirajo, obdelujejo in objavljajo v skladu z Uredbo (ES) št. 45/2001 Evropskega parlamenta in Sveta (6).
   3.   Člani, imenovani s Sklepom 2009/985/EU v skladu s Sklepom 95/320/ES, še naprej opravljajo svoje funkcije na podlagi tega sklepa, dokler niso imenovani člani za nov mandat v skladu s postopkom iz odstavkov 1 in 2.
   Člen 4
   Mandat članov Odbora
   1.   Mandat članov Odbora traja tri leta. Po izteku triletnega obdobja člani Odbora še naprej opravljajo svoje funkcije, dokler niso zamenjani ali ponovno imenovani.
   2.   Če član Odbora odstopi pred iztekom triletnega obdobja ali je odsoten z več kot tretjine sestankov ali iz katerih koli drugih razlogov ne more več učinkovito prispevati k razpravam Odbora, ga je mogoče za preostanek mandata zamenjati. V takem primeru Komisija imenuje novega člana s predhodno oblikovanega seznama kandidatov v skladu s postopkom iz člena 3.
   Člen 5
   Vodstvo in sekretariat Odbora
   1.   Na začetku vsakega mandata Odbor izmed svojih članov z navadno večino izvoli predsednika in dva podpredsednika. Navedeni trije člani sestavljajo vodstvo Odbora (v nadaljnjem besedilu: vodstvo).
   2.   Vodstvo je odgovorno za notranje postopkovne zadeve Odbora in predseduje sestankom, da bi se doseglo znanstveno soglasje o priporočilih ali mnenjih, ki jih je treba sprejeti.
   3.   Komisija zagotovi sekretariat za Odbor in njegove delovne skupine ter omogoči administrativno podporo, potrebno za učinkovito delovanje Odbora.
   4.   Sekretariat zagotavlja učinkovito sodelovanje Odbora z drugimi znanstvenimi odbori in agencijami Unije.
   5.   Sekretariat poskrbi, da se dovolj zgodaj odkrijejo možni viri nasprotij med priporočili in mnenji Odbora ter priporočili in mnenji drugih organov, ustanovljenih na podlagi prava EU, vključno z agencijami Unije, ki izvajajo podobne naloge, povezane z vprašanji skupnega interesa.
   Člen 6
   Delovne skupine
   1.   Na zahtevo vodstva lahko Odbor s soglasjem služb Komisije oblikuje delovne skupine, ki jih sestavljajo njegovi člani.
   2.   Naloga delovnih skupin je na podlagi mandata, ki ga določi Odbor, razpravljati o posebnih vprašanjih, pomembnih za delo Odbora, ter mu poročati o rezultatih teh razprav. Take delovne skupine se razpustijo takoj, ko izpolnijo svojo nalogo.
   Člen 7
   Plenarni sestanki Odbora in sestanki delovnih skupin
   1.   Odbor sprejme poslovnik na podlagi standardnega poslovnika za strokovne skupine Komisije.
   2.   Plenarni sestanki Odbora praviloma potekajo štirikrat letno.
   3.   Službe Komisije sklicujejo plenarne sestanke Odbora in se jih udeležujejo ter sklicujejo sestanke delovnih skupin.
   4.   Odbor in delovne skupine se običajno sestajajo na sedežu Komisije. V izjemnih primerih so sestanki lahko drugje.
   Člen 8
   Postopki in metodologija
   1.   Razprave Odbora se nanašajo na kakršen koli zahtevek za priporočilo o mejni vrednosti za določeno snov ali skupino snovi ali kakršno koli drugo znanstveno mnenje (v nadaljnjem besedilu: mnenje), ki ga zahteva Komisija.
   2.   Komisija lahko določi rok, v katerem je treba predložiti priporočilo ali mnenje Odbora, zahtevano v skladu z odstavkom 1.
   3.   Odbor in zlasti njegovo vodstvo si kar najbolj prizadeva, da so priporočila ali mnenja Odbora sprejeta na podlagi soglasja. Razpravam Odbora ne sledi glasovanje. Če soglasja ni, Odbor Komisijo seznani z različnimi stališči z razprav.
   4.   Odbor s podporo sekretariata zagotovi, da njegova metodologija upošteva najnovejše znanstvene standarde in da se izvaja.
   5.   Brez poseganja v določbe o zaupnosti iz člena 9(3) Komisija posodobljeno metodologijo skupaj s sprejetimi priporočili in mnenji Odbora objavi na delu svojega spletišča, namenjenemu Odboru.
   Člen 9
   Etična načela
   Člani Odbora se obvežejo, da bodo delovali neodvisno od katerega koli zunanjega vpliva. Svojih odgovornosti ne morejo prenesti na druge osebe.
   Člani dajo izjavo o zavezi, da bodo delovali v javnem interesu, in izjavo o odsotnosti ali obstoju kakršnega koli neposrednega ali posrednega interesa, ki bi lahko vplival na njihovo neodvisnost.
   Službe Komisije bodo upoštevale prijavljene interese in sprejele odločitev o njihovi pomembnosti.
   Odbor zagotovi, da njegova priporočila in mnenja jasno odražajo utemeljitve, ki jih je uporabil pri svojem odločanju, kakor je določeno v njegovi metodologiji.
   Brez poseganja v člen 339 Pogodbe o delovanje Evropske unije in člen 12 tega sklepa člani Odbora ne razširjajo informacij, s katerimi se seznanijo pri delu Odbora, na tematskih delavnicah, v delovnih skupinah ali pri drugih dejavnostih, povezanih s tem sklepom.
   Na začetku vsakega mandata člani Odbora podpišejo pisno izjavo o zaupnosti.
   Člen 10
   Opazovalci in zunanji strokovnjaki
   1.   Službe Komisije povabijo države EGP/Efte, da predlagajo imena znanstvenikov, ki se sestankov udeležujejo kot opazovalci.
   2.   Službe Komisije lahko po potrebi povabijo zunanje znanstvene strokovnjake s posebnim znanjem o temi na dnevnem redu, da priložnostno sodelujejo pri delu Odbora ali v delovni skupini.
   Člen 11
   Posebna nadomestila
   1.   Člani odbora in zunanji strokovnjaki, povabljeni na pobudo Komisije, so upravičeni do posebnega nadomestila v višini največ 450 EUR v obliki dnevnih stroškov na enoto za vsak polni delovni dan. Skupno nadomestilo se izračuna in zaokroži navzgor do zneska, ki ustreza najbližjemu polovičnemu delovnemu dnevu. Plačila so v eurih.
   2.   Komisija sodelujočim pri dejavnostih Odbora povrne nastale potne stroške in stroške bivanja v skladu z veljavnimi določbami (7). Navedeni stroški se povrnejo v mejah razpoložljivih odobrenih sredstev, dodeljenih v okviru letnega postopka razporeditve sredstev.
   3.   Člen 11(1) začne učinkovati šele na dan, ko so imenovani člani za naslednji mandat Odbora v skladu s postopkom iz člena 3.
   Člen 12
   Preglednost
   1.   Komisija objavi vse relevantne dokumente (kot so dnevni redi, zapisniki in prispevki sodelujočih) bodisi v registru bodisi prek povezave iz registra na posebno spletišče.
   2.   Izjeme glede objave so možne po načelu presoje vsakega posameznega primera, kadar bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe Evropskega parlamenta in Sveta (ES) št. 1049/2001 (8).
   Člen 13
   Razveljavitev
   1.   Sklep 95/320/ES se razveljavi.
   2.   Sklicevanja na razveljavljeni sklep se razumejo kot sklicevanja na ta sklep.
   Člen 14
   Začetek veljavnosti
   Ta sklep začne veljati dan po objavi v Uradnem listu Evropske unije.

      V Bruslju, 3. marca 2014

            Za Komisijo

            Predsednik

         José Manuel BARROSO

      (1)  Sklep Komisije 95/320/ES z dne 12. julija 1995 o ustanovitvi Znanstvenega odbora za omejitve poklicne izpostavljenosti kemičnim snovem (UL L 188, 9.8.1995, str. 14).

      (2)  Direktiva Sveta 98/24/ES z dne 7. aprila 1998 o varovanju zdravja in zagotavljanju varnosti delavcev pred tveganji zaradi izpostavljenosti kemičnim dejavnikom pri delu (štirinajsta posebna direktiva v smislu člena 16(1) Direktive 89/391/EGS) (UL L 131, 5.5.1998, str. 11).

      (3)  Direktiva 2004/37/ES Evropskega Parlamenta in Sveta z dne 29. aprila 2004 o varovanju delavcev pred nevarnostmi zaradi izpostavljenosti rakotvornim ali mutagenim snovem pri delu (šesta posebna direktiva v skladu s členom 16(1) Direktive Sveta 89/391/EGS) (UL L 158, 30.4.2004, str. 50).

      (4)  Sklep Komisije 2009/985/EU z dne 18. decembra 2009 o imenovanju članov Znanstvenega odbora za omejitve poklicne izpostavljenosti kemičnim snovem za nov mandat (UL L 338, 19.12.2009, str. 98).

      (5)  COM(2002) 713 final z dne 11. decembra 2002.

      (6)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

      (7)  Sklep Komisije C(2007) 5858. Predpisi o povračilu stroškov za zunanje strokovnjake, ki jih Komisija povabi k sodelovanju.

      (8)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43). Navedene izjeme so namenjene zaščiti javne varnosti, vojaških zadev, mednarodnih odnosov, finančne, denarne ali gospodarske politike, zasebnosti in celovitosti posameznika, poslovnih interesov, sodnih postopkov in pravnih nasvetov, inšpekcij/preiskav/revizij in postopka odločanja institucije.


title: 2008/519/ES: Sklep Evropskega parlamenta z dne 24. aprila 2007 o razrešnici glede izvrševanja proračuna Prevajalskega centra za organe Evropske unije za proračunsko leto 2005

text:
               15.7.2008

               SL

               Uradni list Evropske unije

               L 187/122

         SKLEP EVROPSKEGA PARLAMENTA
   z dne 24. aprila 2007
   o razrešnici glede izvrševanja proračuna Prevajalskega centra za organe Evropske unije za proračunsko leto 2005
   (2008/519/ES)
   EVROPSKI PARLAMENT,
   ob upoštevanju zaključnega letnega računa Prevajalskega centra za organe Evropske unije za proračunsko leto 2005 (1),
   ob upoštevanju Poročila Računskega sodišča o zaključnem letnem računu Prevajalskega centra za organe Evropske unije za proračunsko leto 2005 z odgovori Centra (2),
   ob upoštevanju Priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (4) in zlasti člena 14 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0101/2007),

               1.

               podeli direktorju Prevajalskega centra za organe Evropske unije razrešnico glede izvrševanja proračuna Centra za proračunsko leto 2005;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje direktorju Prevajalskega centra za organe Evropske Unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 266, 31.10.2006, str. 25.

      (2)  UL C 312, 19.12.2006, str. 48.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 314, 7.12.1994, str. 1. Uredba, kakor je bila nazadnje spremenjena z Uredbo (ES) št. 1645/2003 (UL L 245, 29.9.2003, str. 13).

      (5)  UL L 357, 31.12.2002, str. 72.
    ---documentbreak---

               15.7.2008

               SL

               Uradni list Evropske unije

               L 187/123

         RESOLUCIJA EVROPSKEGA PARLAMENTA
   z dne 24. aprila 2007
   s pripombami, ki so sestavni del sklepa o razrešnici glede izvrševanja proračuna Prevajalskega centra za organe Evropske unije za proračunsko leto 2005
   EVROPSKI PARLAMENT,
   ob upoštevanju zaključnega letnega računa Prevajalskega centra za organe Evropske unije za proračunsko leto 2005 (1),
   ob upoštevanju Poročila Računskega sodišča o zaključnem letnem računu Prevajalskega centra za organe Evropske unije za proračunsko leto 2005 z odgovori Centra (2),
   ob upoštevanju priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (4) in zlasti člena 14 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0101/2007),

               A.

               ker je Računsko sodišče navedlo, da je pridobilo zadostno zagotovilo o zanesljivosti letnih računovodskih izkazov za proračunsko leto, ki se je zaključilo 31. decembra 2005, ter o zakonitosti in pravilnosti poslovnih dogodkov v celoti, razen nekaterih nepravilnosti pri dodeljevanju naročil,

               B.

               ker je Parlament dne 27. aprila 2006 podelil direktorju razrešnico glede izvrševanja proračuna Centra za proračunsko leto 2004 (6), in v resoluciji, priloženi Sklepu Parlamenta o razrešnici, med drugim

                           —

                           ugotavlja visoko stopnjo odobrenih sredstev, ki jih je Center v letu 2004 preklical; vztraja, da Center izboljša napovedi, da bo proračun, ki se izvršuje, bližje proračunu, ki ga je sprejel proračunski organ,

                           —

                           žal ugotavlja, da spor glede plačevanja prispevkov delodajalca za pokojninsko zavarovanje še ni razrešen; poziva Center k okrepitvi prizadevanja za rešitev tega spora;

         Splošne točke v zvezi z večino agencij EU, za katere je potrebna posamezna razrešnica

               1.

               meni, da naraščajoče število agencij Skupnosti in dejavnosti določenih izmed njih niso del splošnega političnega okvira ter da naloge nekaterih agencij vedno ne odražajo pravih potreb Unije, niti pričakovanj državljanov; prav tako ugotavlja, da agencije na splošno nimajo vedno dobrega ugleda;

               2.

               zato poziva Komisijo, naj določi splošen politični okvir za ustanovitev novih agencij Skupnosti ter da pred ustanovitvijo vsake nove agencije predloži študijo stroškov in koristi; ob tem naj bo pozorna, da se prepreči kakršno koli podvajanje dejavnosti med agencijami ali prekrivanje s pristojnostmi drugih evropskih organizacij;

               3.

               poziva Računsko sodišče, naj predloži svoje mnenje o študiji stroškov in koristi preden Parlament sprejme svojo odločitev;

               4.

               poziva Komisijo, naj vsakih pet let predloži študijo dodane vrednosti vsake obstoječe agencije; poziva vse zadevne institucije, naj v primeru negativne ocene o dodane vrednosti agencije sprejmejo vse potrebne ukrepe, tako da spremenijo mandat zadevne agencije ali pa jo zaprejo;

               5.

               ob upoštevanju naraščajočega števila regulatornih agencij obžaluje, da pogajanja o osnutku medinstitucionalnega sporazuma o okviru delovanja teh agencij niso še zaključena, ter poziva pristojne službe Komisije, da skupaj z Računskim sodiščem storijo vse, kar je potrebno, za hitro sklenitev navedenega sporazuma;

               6.

               ugotavlja, da odgovornost Komisije za izvrševanje proračuna zahteva tesnejšo povezavo med agencijami in Komisijo; poziva Komisijo in Svet, naj sprejmeta potrebne ukrepe, da se Komisiji do 31. decembra 2007 podeli pravica, da v nadzornih organih regulatornih agencij z manjšino glasov prepreči sprejetje odločitev, in naj to možnost predvidita pri vseh na novo ustanovljenih agencijah;

               7.

               poziva Računsko sodišče, naj za jasnejšo sliko o uporabi sredstev EU s strani agencij v letnem poročilu oblikuje dodatno poglavje, namenjeno vsem agencijam, za katere se podeli razrešnica na podlagi zaključnega računa Komisije;

               8.

               upošteva načelo, v skladu s katerim Parlament odloča o razrešnicah za vse agencije Skupnosti, subvencionirane ali ne, tudi če organ, pristojen za razrešnico, ukrepa na podlagi njihovega ustanovnega besedila;

               9.

               poziva Računsko sodišče, da opravi revizijo poslovanja vseh agencij in o tem poroča ustreznim odborom Parlamenta, vključno z Odborom za proračunski nadzor;

               10.

               ugotavlja, da število agencij neprestano narašča in da je ob upoštevanju politične odgovornosti Komisije za delovanje agencij, ki je veliko večja kot preprosta logistična podpora, potreba po oblikovanju skupnega pristopa generalnih direktoratov Komisije, pristojnih za ustanavljanje in spremljanje agencij, do agencij še večja; meni, da bi bila struktura, podobna tisti, ki so jo oblikovale agencije za usklajevanje med zadevnimi generalnimi direktorati, pragmatičen način za oblikovanje skupnega pristopa Komisije do vseh zadev, povezanih z agencijami;

               11.

               poziva Komisijo, da izboljša upravno in tehnično podporo agencijam, ob upoštevanju vedno bolj zapletenih upravnih pravil in tehničnih težav Skupnosti;

               12.

               ugotavlja, da v vseh agencijah Skupnosti manjka disciplinski organ, in poziva Komisijo k sprejetju potrebnih ukrepov za hitro vzpostavitev takšnega mehanizma;

               13.

               pozdravlja znatne izboljšave pri usklajevanju med agencijami, ki jim omogoča reševanje ponavljajočih se težav in prispeva k učinkovitejšemu sodelovanju s Komisijo in Parlamentom;

               14.

               meni, da bi bilo treba nadaljevati in razširiti ukrep številnih agencij, ki so vzpostavile skupno podporno službo, namenjeno uskladitvi njihovih informacijskih sistemov za finančno upravljanje s tistimi, ki jih uporablja Komisija;

               15.

               poziva agencije, da izboljšajo sodelovanje in primerjalno analizo z udeleženci na ustreznem področju; poziva Komisijo, naj sprejme vse ukrepe, ki se ji zdijo potrebni, da bi pomagala agencijam izboljšati njihov ugled in povečati vidnost njihovih dejavnosti;

               16.

               poziva Komisijo, naj pripravi predlog za uskladitev oblike letnega poročanja agencij in razvije kazalce uspešnosti, ki bi omogočali primerjavo njihove učinkovitosti;

               17.

               poziva agencije, da na začetku vsakega leta predložijo kazalce uspešnosti, na podlagi katerih bi bilo mogoče oceniti agencije;

               18.

               poziva vse agencije, da pogosteje uporabljajo cilje SMART, kar naj bi vodilo k stvarnejšemu načrtovanju in izvajanju ciljev;

               19.

               se strinja z Računskim sodiščem, da je tudi Komisija odgovorna za (finančno) upravljanje agencij; zato Komisijo poziva, naj spremlja ter po potrebi usmerja in pomaga pri upravljanju različnih agencij, zlasti kar zadeva ustrezno izvedbo postopkov javnih naročil, preglednost postopkov zaposlovanja, dobro finančno poslovanje (neporabljena sredstva, preveč predvidenih proračunskih sredstev) in – kar je najpomembnejše – ustrezno uporabo pravil o sistemu notranjega nadzora;

               20.

               meni, da bi morali delovni programi agencij izražati prispevke agencij v operativnem in izmerljivem smislu ter da je treba ustrezno upoštevati standarde notranjega nadzora Komisije;

         Posebne točke

               21.

               ugotavlja, da je pri izvrševanju proračuna za leto 2005 splošna stopnja izvrševanja odobritev za prevzem obveznosti, kakor tudi odobritev za plačila, presegala 90 % in da je bila ugotovljena premajhna poraba v zvezi z odhodki za upravo (naslov II), in sicer manj kot 75 % sredstev, za katera so bile prevzete obveznosti, 24 % obveznosti pa je bilo prenesenih; je zaskrbljen, ker je bilo za isto obdobje razveljavljenih več kot 50 % vseh obveznosti, prenesenih iz prejšnjih let; vztraja, da mora Center izboljšati načrtovanje administrativnih odhodkov;

               22.

               poziva Center, naj si prizadeva za pojasnitev pravic do intelektualne lastnine v zvezi s podatkovno zbirko IATE;

               23.

               upa, da se lahko spor med Centrom in Komisijo o prispevkih delodajalca za pokojninsko zavarovanje uslužbencev čim prej razreši.

      (1)  UL C 266, 31.10.2006, str. 25.

      (2)  UL C 312, 19.12.2006, str. 48.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 314, 7. 12. 1994, str. 1. Uredba, kakor je bila nazadnje spremenjena z Uredbo (ES) št. 1645/2003 (UL L 245, 29.9.2003, str. 13).

      (5)  UL L 357, 31.12.2002, str. 72.

      (6)  UL L 340, 6.12.2006, str. 102.


title: Sklep št. R1 z dne 20. junija 2013 o razlagi člena 85 Uredbe (ES) št. 987/2009  Besedilo velja za EGP in za sporazum ES/Švica

text:
               27.9.2013

               SL

               Uradni list Evropske unije

               C 279/11

         SKLEP št. R1
   z dne 20. junija 2013
   o razlagi člena 85 Uredbe (ES) št. 987/2009
   (Besedilo velja za EGP in za sporazum ES/Švica)
   2013/C 279/06
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(a) Uredbe (ES) št. 883/2004 (1), v skladu s katerim je Upravna komisija pristojna za obravnavo vseh administrativnih vprašanj ali vprašanj interpretacije, ki izhajajo iz določb Uredbe (ES) št. 883/2004 in Uredbe (ES) št. 987/2009 (2),
   ob upoštevanju člena 84(2) in (4) Uredbe (ES) št. 883/2004,
   ob upoštevanju členov 80(1) ter 85(1) in (2) Uredbe (ES) št. 987/2009,
   v skladu s pogoji iz prvega pododstavka člena 71(2) Uredbe (ES) št. 883/2004,
   ob upoštevanju naslednjega:

               (1)

               Poglavje III naslova IV Uredbe (ES) št. 987/2009 o povračilu dajatev in prispevkov je prvotno temeljilo na določbah EU o izterjavi, ki se uporabljajo na področju davkov, in sicer Direktiva 76/308/EGS (3), pozneje nadomeščena z Direktivo 2008/55/ES (4).

               (2)

               Med razpravami Upravne komisije se je pojavilo vprašanje, ali bi subjekt prosilec moral povrniti stroške, povezane z izterjavo, ki jo opravi zaprošeni subjekt, ki jih ne bi bilo mogoče izterjati od zadevne osebe.

               (3)

               V skladu s členom 84(2) Uredbe (ES) št. 883/2004 se izvršljive odločitve sodnih in upravnih organov v zvezi s pobiranjem prispevkov, obresti in morebitnih drugih dajatev ali v zvezi s povračilom izplačanih, vendar po zakonodaji ene države članice neupravičenih dajatev, priznajo in izvršijo na zahtevo pristojnega nosilca druge države članice v mejah in v skladu s postopki, določenimi v zakonodaji in morebitnimi drugimi postopki, ki se uporabljajo za podobne odločitve slednje države članice.

               (4)

               Po nedavno sprejeti Direktivi 2010/24/EU (5) (o vzajemni pomoči pri izterjavi terjatev v zvezi z davki, carinami in drugimi ukrepi), ki nadomešča prejšnjo Direktivo 2008/55/ES o tem področju, je bil pristop na področju davkov do izterjave stroškov zaprošenega subjekta, ki jih ni mogoče izterjati od zadevne osebe, ponovno ocenjen in pojasnjen.

               (5)

               V skladu s členom 85(1) Uredbe (ES) št. 987/2009, zaprošeni subjekt od zadevne fizične ali pravne osebe izterja in obdrži zneske vseh stroškov, povezanih z izterjavo, v skladu z zakoni in drugimi predpisi, ki se v državi članici zaprošenega subjekta uporabljajo za podobne terjatve.

               (6)

               V skladu s členom 85(2) Uredbe (ES) št. 987/2009 je vzajemna pomoč praviloma brezplačna; s tem se ponovno potrdi splošno pravilo iz člena 76(2) Uredbe (ES) št. 883/2004. Zato je treba opredeliti področje uporabe vzajemne pomoči za namene čezmejne izterjave terjatev.

               (7)

               Zaželeno je, da se, kadar je to mogoče, uskladi razlago poglavja III naslova IV Uredbe (ES) št. 987/2009 s pravili in načeli o vzajemni pomoči pri izterjavi terjatev v zvezi z davki in carinami –

         SKLENILA NASLEDNJE:

               1.

               Vzajemna pomoč je praviloma brezplačna. To pomeni, da institucije držav članic druga drugi zagotovijo brezplačno upravno pomoč. To velja samo za stroške dejavnosti, ki jih prevzame zaprošeni subjekt.

               2.

               Stroške, povezane z izterjavo, se zaračuna v skladu z zakoni in predpisi zaprošenega subjekta, praviloma pa povrne jih skupaj z zneskom terjatve dolžnik.

               3.

               Najprej se poravnajo stroški, povezani z izterjavo, in šele potem, ko so ti stroški poravnani, se povrne terjatev subjektu prosilcu (prednostno pravilo za stroške).

               4.

               Kadar stroškov, povezanih z izterjavo, zaprošeni subjekt ne more izterjati neposredno od dolžnika zaradi nacionalne zakonodaje zaprošenega subjekta ali zato, ker znesek, izterjan od dolžnika, ne omogoča povrnitve celotne terjatve, vključno s stroški, povezanimi z izterjavo, je takšne stroške mogoče odtegniti od izterjanega zneska, zaprošeni subjekt pa subjektu prosilcu nakaže samo neporavnani znesek. Zaprošeni subjekt subjektu prosilcu predloži dokaz, da so ti stroški nastali med postopkom izterjave.

               5.

               Kadar s postopkom izterjave ni izterjan znesek, ki zajema vsaj tiste stroške, povezane z izterjavo, ali kadar je postopek izterjave popolnoma neuspešen, vendar so stroški, povezani z izterjavo, razen tistih, navedenih v odstavku 1, nastali, subjekt prosilec povrne te stroške, razen če se stranki dogovorita o posebni ureditvi povračil za ta primer, ali pa se subjekt prosilec in zaprošeni subjekt dogovorita o odstopanju od povračila nastalih stroškov.

               6.

               Kadar je očitno, da izterjava predstavlja poseben problem ali zelo visoke stroške, ki jih dolžnik verjetno ne bo povrnil, se subjekt prosilec in zaprošeni subjekt lahko dogovorita, po možnosti vnaprej, o posebni ureditvi povračil za ta primer.

               7.

               Ta sklep se objavi v Uradnem listu Evropske unije. Uporabljati se začne na dan objave.

            Predsednica Upravne komisije

         Anne McMANUS

      (1)  UL L 166, 30.4.2004, str. 1.

      (2)  UL L 284, 30.10.2009, str. 1.

      (3)  UL L 73, 19.3.1976, str. 18.

      (4)  UL L 150, 10.6.2008, str. 28.

      (5)  UL L 84, 31.3.2010, str. 1.


title: 2014/590/EU: Sklep Evropskega parlamenta z dne 3. aprila 2014 o zaključnem računu Evropskega inštituta za inovacije in tehnologijo za proračunsko leto 2012

text:
               5.9.2014

               SL

               Uradni list Evropske unije

               L 266/236

         SKLEP EVROPSKEGA PARLAMENTA
   z dne 3. aprila 2014
   o zaključnem računu Evropskega inštituta za inovacije in tehnologijo za proračunsko leto 2012
   (2014/590/EU)
   EVROPSKI PARLAMENT,

               —

               ob upoštevanju letnih računovodskih izkazov Evropskega inštituta za inovacije in tehnologijo za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropskega inštituta za inovacije in tehnologijo za proračunsko leto 2012 z odgovori inštituta (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 294/2008 Evropskega parlamenta in Sveta z dne 11. marca 2008 o ustanovitvi Evropskega inštituta za inovacije in tehnologijo (4), zlasti člena 21 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0234/2014),

               1.

               odobri zaključni račun Evropskega inštituta za inovacije in tehnologijo za proračunsko leto 2012;

               2.

               naroči svojemu predsedniku, naj ta sklep posreduje direktorju Evropskega inštituta za inovacije in tehnologijo, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 142.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 97, 9.4.2008, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep (EU) 2017/559 Evropskega parlamenta in Sveta z dne 15. marca 2017 o uporabi sredstev Evropskega sklada za prilagoditev globalizaciji (na podlagi vloge Nizozemske – EGF/2016/005 NL/Drenthe Overijssel Retail)

text:
               25.3.2017

               SL

               Uradni list Evropske unije

               L 80/18

         SKLEP (EU) 2017/559 EVROPSKEGA PARLAMENTA IN SVETA
   z dne 15. marca 2017
   o uporabi sredstev Evropskega sklada za prilagoditev globalizaciji (na podlagi vloge Nizozemske – EGF/2016/005 NL/Drenthe Overijssel Retail)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Namen Evropskega sklada za prilagoditev globalizaciji (ESPG) je zagotavljanje podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov opustile dejavnost, ter pomoč pri njihovi ponovni vključitvi na trg dela.

               (2)

               Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

               (3)

               Nizozemska je 12. julija 2016 vložila vlogo za uporabo sredstev ESPG v zvezi z odpustom presežnih delavcev v šestih podjetjih, dejavnih na področju trgovine na drobno, v dveh nizozemskih regijah (Drenthe in Overijssel). Vloga je bila dopolnjena z dodatnimi informacijami, predloženimi v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG v skladu s členom 13 Uredbe (EU) št. 1309/2013.

               (4)

               Zato bi bilo treba v zvezi z vlogo, ki jo je predložila Nizozemska, z uporabo sredstev ESPG zagotoviti finančni prispevek v višini 1 818 750 EUR.

               (5)

               Da bi čim bolj skrajšali čas, potreben za uporabo sredstev ESPG, bi se moral ta sklep uporabljati od datuma sprejetja –

         SPREJELA NASLEDNJI SKLEP:
   Člen 1
   V okviru splošnega proračuna Unije za proračunsko leto 2017 se iz Evropskega sklada za prilagoditev globalizaciji uporabi znesek 1 818 750 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati na dan objave v Uradnem listu Evropske unije.
   Uporablja se od 15. marca 2017.

      V Strasbourgu, dne 15. marca 2017.

            Za Evropski parlament

            Predsednik

         A. TAJANI

            Za Svet

            Predsednik

         I. BORG

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: Odločba Sodišča z dne 13. septembra 2011 o vlaganju in vročanju procesnih aktov prek aplikacije e-Curia

text:
               1.10.2011

               SL

               Uradni list Evropske unije

               C 289/7

         ODLOČBA SODIŠČA
   z dne 13. septembra 2011
   o vlaganju in vročanju procesnih aktov prek aplikacije e-Curia
   (000/2011/)
   SODIŠČE JE –
   ob upoštevanju Poslovnika, zlasti členov 37(7) in 79(3),
   ob upoštevanju naslednjega:

               (1)

               Da bi se upošteval razvoj komunikacijskih tehnologij, je bila razvita računalniška aplikacija, ki omogoča vlaganje in vročanje procesnih aktov po elektronski poti.

               (2)

               Ta aplikacija, ki temelji na mehanizmu elektronskega preverjanja istovetnosti, pri katerem se uporabi uporabniško ime v povezavi z geslom, glede izmenjanih dokumentov izpolnjuje zahteve po avtentičnosti, celovitosti in zaupnosti –

         ODLOČILO:
   Člen 1
   Računalniška aplikacija z imenom „e-Curia“, skupna trem sodiščem, ki sestavljajo Sodišče Evropske unije, omogoča vlaganje in vročanje procesnih aktov po elektronski poti pod pogoji, določenimi v tej odločbi.
   Člen 2
   Za uporabo te aplikacije je treba imeti osebno uporabniško ime in osebno geslo.
   Člen 3
   Procesni akt, vložen prek e-Curie, se šteje za izvirnik tega akta v smislu člena 37(1), prvi pododstavek, Poslovnika, če je bilo za to vložitev uporabljeno uporabniško ime in geslo zastopnika. Ta identifikacija velja kot podpis zadevnega akta.
   Člen 4
   Aktu, vloženemu prek e-Curie, je treba priložiti vse priloge, ki so v njem navedene, in njihov seznam.
   Ni pa treba vložiti overjenih prepisov aktov, vloženih prek e-Curie, in njihovih morebitnih prilog.
   Člen 5
   Procesni akt se šteje za vložen v smislu člena 37(3) Poslovnika, ko zastopnik odobri vložitev tega akta.
   Upošteva se čas v Velikem vojvodstvu Luksemburg.
   Člen 6
   Procesni akti, vključno s sodbami in sklepi, so prek e-Curie vročeni zastopnikom strank, če so se ti izrecno strinjali s tem načinom vročanja ali če so v okviru neke zadeve vanj privolili tako, da so vložili procesni akt prek e-Curie.
   Procesni akti so prek e-Curie vročeni tudi državam članicam, drugim državam podpisnicam Sporazuma o Evropskem gospodarskem prostoru in institucijam, organom, uradom ali agencijam Unije, ki so se strinjali s tem načinom vročanja.
   Člen 7
   Naslovniki vročitev iz prejšnjega člena so z elektronskim sporočilom obveščeni o vseh vročitvah, ki so prek e-Curie naslovljene na njih.
   Procesni akt je vročen, ko naslovnik (zastopnik ali njegov asistent) zahteva dostop do tega akta. Če te zahteve za dostop ni, se šteje, da je akt vročen ob izteku sedmega dne, ki sledi dnevu, ko je bilo poslano elektronsko sporočilo z obvestilom.
   Če stranko zastopa več agentov ali odvetnikov, se za izračun rokov upošteva prva opravljena zahteva za dostop.
   Upošteva se čas v Velikem vojvodstvu Luksemburg.
   Člen 8
   Sodno tajništvo določi pogoje uporabe e-Curie in skrbi, da se ti upoštevajo. Če se e-Curia ne uporablja v skladu s temi pogoji, je mogoče zadevni uporabniški račun dezaktivirati.
   Sodišče sprejme potrebne ukrepe za zaščito e-Curie pred vsemi zlorabami ali zlonamerno uporabo.
   Uporabnik je z elektronskim sporočilom obveščen o vseh ukrepih, sprejetih na podlagi tega člena, ki mu preprečujejo uporabo njegovega uporabniškega računa.
   Člen 9
   Ta odločba začne veljati dan po objavi v Uradnem listu Evropske unije.

      V Luxembourgu, 13. septembra 2011

            Sodni tajnik

         A. CALOT ESCOBAR

            Predsednik

         V. SKOURIS


title: Sklep Sveta z dne 19. decembra 2002 o odobritvi Rotterdamske konvencije o postopku soglasja po predhodnem obveščanju za določene nevarne kemikalije in pesticide v mednarodni trgovini v imenu Skupnosti

text:
Pomembno pravno obvestilo

|

32003D0106

Uradni list L 063 , 06/03/2003 str. 0027 - 0028

		Sklep Svetaz dne 19. decembra 2002o odobritvi Rotterdamske konvencije o postopku soglasja po predhodnem obveščanju za določene nevarne kemikalije in pesticide v mednarodni trgovini v imenu Skupnosti(2003/106/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 175(1) v povezavi s prvim stavkom prvega odstavka člena 300(2) ter prvim pododstavkom člena 300(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Komisija je v imenu Skupnosti sodelovala pri pogajanjih za sklenitev Rotterdamske konvencije o postopku soglasja po predhodnem obveščanju za določene nevarne kemikalije in pesticide v mednarodni trgovini, v skladu s pogajalskim mandatom, ki ji ga je podelil Svet.(2) Po zaključku pogajanj je bila Konvencija podpisana v imenu Skupnosti v Rotterdamu dne 11. septembra 1998.(3) Konvencija je pomemben korak k izboljšanju mednarodnega urejanja trgovine z določenimi nevarnimi kemikalijami in pesticidi, z namenom varovanja zdravja ljudi in okolja pred morebitno škodo in spodbujanju okolju varne uporabe takšnih snovi.(4) Konvencija je odprta za ratifikacijo, sprejetje ali odobritev s strani držav in organizacij za regionalno gospodarsko povezovanje.(5) Po pogojih Konvencije mora organizacija za regionalno gospodarsko povezovanje v svoji listini o ratifikaciji, sprejetju, odobritvi ali pristopu navesti obseg svoje pristojnosti glede zadev, ki jih ureja ta konvencija.(6) 28. januarja 2003 je bila sprejeta Uredba (ES) št. 304/2003 Evropskega parlamenta in Sveta o izvozu in uvozu nevarnih kemikalij [3].(7) Zaradi tega lahko Skupnost odobri Konvencijo –SKLENIL:Člen 1S tem sklepom je Rotterdamska konvencija o postopku soglasja po predhodnem obveščanju za določene nevarne kemikalije in pesticide v mednarodni trgovini, podpisana 11. septembra 1998, odobrena v imenu Evropske skupnosti.Besedilo Konvencije je navedeno v Prilogi A k temu sklepu.Člen 21. Predsednik Sveta je pooblaščen, da imenuje osebo ali osebe, pooblaščene za deponiranje listine o odobritvi v imenu Skupnosti v skladu s členom 25(1) Konvencije pri Generalnem sekretarju Združenih narodov.2. Oseba ali osebe, pooblaščene za deponiranje listine o odobritvi, sočasno deponira izjavo o pristojnosti, ki je navedena v Prilogi B k temu sklepu, v skladu s členom 25(3) Konvencije.V Bruslju, 19. decembra 2002Za SvetPredsednikL. Espersen[1] UL C 126 E, 28.5.2002, str. 274.[2] Mnenje z dne 24. oktobra 2002 (še ni objavljeno v Uradnem listu).[3] UL L 63, 6.3.2003, str. 1.--------------------------------------------------


title: Sklep Sveta z dne 5. novembra 2002 o podpisu v imenu Evropske skupnosti in začasni uporabi Sporazuma v obliki memoranduma o soglasju med Evropsko skupnostjo in Federativno republiko Brazilijo o dogovorih glede dostopa na trg tekstilnih izdelkov in oblačil

text:
Pomembno pravno obvestilo

|

32002D0877

Uradni list L 305 , 07/11/2002 str. 0020 - 0021

		Sklep Svetaz dne 5. novembra 2002o podpisu v imenu Evropske skupnosti in začasni uporabi Sporazuma v obliki memoranduma o soglasju med Evropsko skupnostjo in Federativno republiko Brazilijo o dogovorih glede dostopa na trg tekstilnih izdelkov in oblačil(2002/877/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim in drugim pododstavkom člena 300(2) Pogodbe,ob upoštevanju predloga Komisije,ob upoštevanju naslednjega:(1) Komisija je v imenu Skupnosti s pogajanji uskladila dvostranski sporazum v obliki memoranduma o soglasju o trgovini s tekstilnimi izdelki z Brazilijo.(2) Sporazum v obliki memoranduma o soglasju je bil parafiran dne 8. avgusta 2002.(3) Sporazum v obliki memoranduma o soglasju je treba podpisati v imenu Skupnosti.(4) Da bi omogočili obema pogodbenicama koristiti ugodnosti iz tega sporazuma takoj po ustreznih uradnih obvestilih, je primerno ta sporazum na podlagi vzajemnosti začasno uporabljati do dokončanja ustreznih postopkov za njegovo uradno sklenitev –SKLENIL:Člen 1Ob upoštevanju njegove predvidene poznejše sklenitve je predsednik Sveta s tem sklepom pooblaščen, da imenuje osebe, pooblaščene, da v imenu Evropske skupnosti podpišejo Sporazum v obliki memoranduma o soglasju o trgovini s tekstilnimi izdelki z Brazilijo.Člen 2Ob vzajemnosti se Sporazum v obliki memoranduma o soglasju uporablja začasno do dokončanja postopkov za njegovo uradno sklenitev.Besedilo Sporazuma je priloženo k temu sklepu.Člen 31. Komisija lahko v skladu s postopkom iz člena 17 Uredbe Sveta (EG) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov s poreklom iz tretjih držav [1] spremeni uporabo režima dvojne kontrole za nekatere izdelke po posvetovanju z Brazilijo v skladu z odstavkom 6 Memoranduma o soglasju.2. Če Brazilija ne bi izpolnila svojih obveznosti iz odstavkov 2 in 5 Memoranduma o soglasju ali iz dodatnih potrjenih zapisnikov, bo Komisija ponovno uvedla režim kvot v skladu s postopkom iz člena 17 Uredbe(EGS št. 3030/93.Člen 4Ta sklep začne veljati dan po objavi v Uradnem listu Evropskih skupnosti.V Bruslju, 5. novembra 2002Za SvetPredsednikT. Pedersen[1] UL L 275, 8.11.1993, str. 1. Uredba, kakor je bila nazadnje spremenjena z Uredbo Komisije (ES) št. 797/2002 (UL L 128, 15.5.2002, str. 29).--------------------------------------------------


title: Sklep političnega in varnostnega odbora EU SSR GUINEA-BISSAU/1/2008 z dne 5. marca 2008 o imenovanju vodje misije Evropske unije v podporo reforme varnostnega sektorja v Republiki Gvineji Bissau, EU SSR GUINEA-BISSAU

text:
               15.3.2008

               SL

               Uradni list Evropske unije

               L 73/34

      SKLEP POLITIČNEGA IN VARNOSTNEGA ODBORA EU SSR GUINEA-BISSAU/1/2008
   z dne 5. marca 2008
   o imenovanju vodje misije Evropske unije v podporo reforme varnostnega sektorja v Republiki Gvineji Bissau, EU SSR GUINEA-BISSAU
   (2008/226/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 25 Pogodbe,
   ob upoštevanju Skupnega ukrepa Sveta 2008/112/SZVP z dne 12. februarja 2008 o misiji Evropske unije v podporo reforme varnostnega sektorja v Republiki Gvineji Bissau, EU SSR GUINEA-BISSAU (1), in zlasti drugega pododstavka člena 8(1) Pogodbe,
   ob upoštevanju naslednjega:

               (1)

               Na podlagi drugega pododstavka člena 8(1) Skupnega ukrepa 2008/112/SZVP je PVO pooblaščen za sprejemanje ustreznih odločitev v skladu s členom 25 Pogodbe glede političnega nadzora in strateškega vodenja operacije EU SSR GUINEA-BISSAU, vključno s sklepom o imenovanju vodje misije,

               (2)

               Generalni sekretar/visoki predstavnik je predlagal imenovanje g. Juana Estebana Verásteguia za vodjo EU SSR GUINEA-BISSAU –

         SKLENIL NASLEDNJE:
   Člen 1
   G. Juan Esteban Verástegui se imenuje za vodjo misije Evropske unije v podporo reforme varnostnega sektorja v Republiki Gvineji Bissau, EU SSR GUINEA-BISSAU.
   Člen 2
   Ta sklep začne učinkovati na dan sprejetja.
   Uporablja se do izteka veljavnosti Skupnega ukrepa Sveta 2008/112/SZVP.

      V Bruslju, 5. marca 2008

            Za Politični in varnostni odbor

            Predsednik

         M. IPAVIC

      (1)  UL L 40, 14.2.2008, str. 11.


title: Imenovanje člana Računskega sodišča - Augustyn Kubik Sklep Evropskega parlamenta z dne 25. marca 2010 o predlaganju Augustyna Bronisława Kubika za člana Računskega sodišča (C7-0021/2010 – 2010/0809(NLE))

text:
               7.1.2011

               SL

               Uradni list Evropske unije

               CE 4/70

         Četrtek, 25. marca 2010Imenovanje člana Računskega sodišča - Augustyn Kubik
   P7_TA(2010)0081
   Sklep Evropskega parlamenta z dne 25. marca 2010 o predlaganju Augustyna Bronisława Kubika za člana Računskega sodišča (C7-0021/2010 – 2010/0809(NLE))
   2011/C 4 E/20
   (Posvetovanje)

      Evropski parlament,

   ob upoštevanju člena 286(2) Pogodbe o delovanju Evropske unije (PDEU), v skladu s katerim se je Svet posvetoval s Parlamentom (C7-0021/2010),
   ob upoštevanju dejstva, da se je Odboru za proračunski nadzor na seji dne 15. marca 2010 predstavil kandidat, ki ga Svet predlaga za člana Računskega sodišča,
   ob upoštevanju člena 108 svojega poslovnika,
   ob upoštevanju poročila Odbora za proračunski nadzor (A7-0041/2010),

               A.

               ker Augustyn Bronisław Kubik izpolnjuje pogoje, ki jih določa člen 286(1) PDEU,

               1.

               odobri predlog Sveta, da se Augustyna Bronisława Kubika imenuje za člana Računskega sodišča;

               2.

               naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


title: 2009/549/ES: Sklep komisije z dne 13. julija 2009 o imenovanju člana na področju javne politike v nadzorni svet Evropske svetovalne skupine za računovodsko poročanje

text:
               15.7.2009

               SL

               Uradni list Evropske unije

               L 182/63

      SKLEP KOMISIJE

   z dne 13. julija 2009
   o imenovanju člana na področju javne politike v nadzorni svet Evropske svetovalne skupine za računovodsko poročanje
   (2009/549/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               V skladu z Uredbo (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) računovodski tehnični odbor pomaga Komisiji in ji zagotavlja strokovno znanje pri ocenjevanju mednarodnih računovodskih standardov. Vlogo navedenega računovodskega tehničnega odbora izpolnjuje Evropska svetovalna skupina za računovodsko poročanje (EFRAG).

               (2)

               EFRAG so leta 2001 ustanovile evropske organizacije, ki zastopajo izdajatelje, vlagatelje in računovodske poklice, ki so vključeni v postopek računovodskega poročanja.

               (3)

               Po reformah vladne strukture EFRAG so v nadzornem svetu EFRAG štirje člani s področja javne politike, izbrani zlasti na podlagi izkušenj v javni politiki na nacionalni ali evropski ravni. V skladu z oddelkom 3.2 dodatka 1 statuta EFRAG, ki velja od 11. junija 2009, člane s področja javne politike imenuje Komisija. Člane nadzornega sveta EFRAG imenuje generalna skupščina EFRAG.

               (4)

               Po javnem razpisu za zbiranje kandidatur (2) je Komisija izbrala kandidata, ki je imenovan za člana na področju javne politike v nadzorni svet EFRAG.

         SKLENILA:
   Edini člen
   Komisija za člana na področju javne politike v nadzorni svet Evropske svetovalne skupine za računovodsko poročanje imenuje g. Pedra SOLBESA.

      V Bruslju, 13. julija 2009

            Za Komisijo

         Charlie McCREEVY

            Član Komisije

      (1)  UL L 243, 11.9.2002, str. 1.

      (2)  UL C 74, 28.3.2009, str. 61.